અહીં પીએમ મોદીએ કહ્યું હતું કે, આજે દુનિયામાં ભારતના નામનો ડંકો વાગે છે. શું છે એનું કારણ? એનું કારણ મોદી નથી. કારણ એ છે કે, 30 વર્ષ પછી આ દેશની જનતાએ પૂર્ણ બહુમત સાથે દિલ્હીમાં સરકાર બનાવી છે. દુનિયાના દેશનો કોઈ પણ વડો જ્યારે મોદી જોડે હાથ મિલાવે છે ત્યારે તેને મોદી નથી દેખાતો એને સવા સો કરોડ ભારતીયો દેખાય છે. કોંગ્રેસની સરકાર હતી ત્યારે એલઇડીનો ભાવ 350 રૂ. હતો, આજે 50 રૂ.માં મળે છે. ગુજરાતમાં 3 કરોડ એલઇડી બિલનું વિતરણ કર્યું અને એના કારણે જે વીજળી બિલ ઘટ્યું અને વીજળી પણ બચી. આ બધાનો હિસાબ કરો તો દેશના 40 હજાર કરોડ રૂપિયા બચાવવાનું કામ અમે કરી બતાવ્યું છે. વળી, એલઇડીને કારણે અજવાળું વધારે આવે, વીજળી બિલ ઘટે અને આંખો ખરાબ ન થાય.